ที่ บล. 076/2560

 15 กุมภาพันธ์ 2560

เรื่อง ยกเลิกแนวทางปฏิบัติงาน เรื่อง การจัดทำข้อมูลเกี่ยวกับหลักทรัพย์ที่นักลงทุนสนใจลงทุน

เรียน กรรมการผู้จัดการ

 บริษัทสมาชิกสมาคมบริษัทหลักทรัพย์ไทย

อ้างถึง แนวทางปฏิบัติงาน เรื่อง การจัดทำข้อมูลเกี่ยวกับหลักทรัพย์ที่นักลงทุนสนใจลงทุน

ตามที่ สมาคมบริษัทหลักทรัพย์ไทย (“สมาคม”) ได้กำหนดแนวทางการจัดทำข้อมูลเกี่ยวกับหลักทรัพย์
ที่นักลงทุนสนใจลงทุน (Company Report) เพื่อให้สมาชิกสมาคม ยึดถือเป็นแนวทางปฏิบัติในการจัดทำบทวิเคราะห์
และเผยแพร่ให้แก่นักลงทุนเพื่อประโยชน์ของนักลงทุน โดยมีผลบังคับใช้ตั้งแต่วันที่ 17 มิถุนายน 2556 เป็นต้นมา รายละเอียดปรากฏตามสิ่งที่อ้างถึง นั้น

เนื่องด้วยสถานการณ์ในปัจจุบันที่มีแหล่งข้อมูลเกี่ยวกับหลักทรัพย์ที่เผยแพร่เป็นการทั่วไป อาทิ SETSMART และเพื่อไม่เป็นภาระในการดำเนินการจัดทำข้อมูลเกี่ยวกับหลักทรัพย์ของสมาชิก คณะกรรมการสมาคม
ในคราวการประชุมครั้งที่ 2/2560 วันที่ 10 กุมภาพันธ์ 2560 จึงมีมติเห็นชอบให้ยกเลิกแนวทางปฏิบัติงาน เรื่อง การจัดทำข้อมูลเกี่ยวกับหลักทรัพย์ที่นักลงทุนสนใจลงทุน (Company Report) โดยให้มีผลตั้งแต่วันที่ 10 กุมภาพันธ์ 2560 อย่างไรก็ตาม เพื่อให้ลูกค้าของสมาชิกมีข้อมูลหลักทรัพย์ที่ใช้ในการตัดสินใจซื้อขายอย่างเพียงพอ สมาชิกควรจัดให้มีการเผยแพร่ข้อมูลหลักทรัพย์ที่ลูกค้ามีมูลค่าซื้อขายสูง หรือแจ้งแหล่งอ้างอิงที่มีข้อมูลหลักทรัพย์ดังกล่าวให้ลูกค้าทราบ เพื่อให้ลูกค้าสามารถนำข้อมูลดังกล่าวมาใช้ในการตัดสินใจลงทุนต่อไป

จึงเรียนมาเพื่อโปรดทราบ

 ขอแสดงความนับถือ

 (นายญาณศักดิ์ มโนมัยพิบูลย์)

 เลขาธิการ

สำเนาเรียน ผู้แทนบริษัทสมาชิกชมรมผู้ดูแลการปฏิบัติงานด้านหลักทรัพย์